Giuseppe Siri

**Giuseppe Siri** (født 20. mai 1906 i Genova i Italia, død 2. mai 1989 i Genova) var en av Den katolske kirkes kardinaler, og var erkebiskop av Genova i Liguria i Nord-Italia. Han ble av mange også ansett som pavekandidat *([[papabile]])* ved en rekke konklaver.

## Liv og virke
### Bakgrunn
Giuseppe Siri var sønn av Nicolò og Giulia Siri. Etter skolegangen i Genova studerte han katolsk teologi ved Det pavelige gregorianske universitet i Roma. 
### Prest
Den 22. september 1928 ble han presteviet av kardinal Carlo Minoretti, og fortsatte deretter studiene i Roma til 1929. Den unge Siri arbeidet deretter som kapellan i Genova og fra 1930 til 1946 som foreleser i dogmatisk teologi ved erkebispedømmets seminar. 

Han underviste også i sjelesorg der til 1944. I likhet med kardinalene Minoretti og Boetto uttrykte også Siri svært kritiske holdninger til fascismen og avviste under sine seminartimer åpent regimets totalitære og rasistiske filosofier.

I Roma holdt Siri i april 1941 en konferanse i Palazzo Colonna, og blant de deltagende var også slektninger av pave Pius XII . Noen dager etter fikk Siri telefonoppringning fra monsignor Giovanni Battista Montini, den gang *sostituto* i statssekretariatet, og ble informert om at  paven ønsket å møte ham. Etter møtet forble paven i konstant kontakt med Siri. I 1943, i Genova, grunnla han*l'Opera dei Cappellani del Lavoro*, for å bringesjelesørgerisk assistanse til fabrikkene. I motsetning til de franske arbeiderprestene ønsket imidlertid Siri at prestene hans bare skulle være prester, mens de delte de vanskelige øyeblikk i selskap med arbeiderne.

Under andre verdenskrig foretok det genovesiske presteskapet, gjennom *[[Delegazione Assistenza Emigranti Ebrei]]* (DELASEM), en intens redningsaktivitet til fordel for de forfulgte. Organisasjonen, opprettet for å hjelpe tyske jøder som hadde søkt tilflukt i Italia, var nå ansvarlig for å beskytte italienske jøder ettersøkt av fascistene og nazistene. Boetto og Siri, sammen med andre samarbeidspartnere, ga blant annet personlig falske identitetsdokumenter til de etterlyste.

### Hjelpebiskop i Genova
Han ble  utnevnt av pave Pius XII hjelpebiskop av Genova den 14. mars 1944 og til titulærbiskop av *Livias*. Han ble bispeviet av Genovas erkebiskop kardinal Pietro Boetto S.J. den 7. mai 1944. Medkonsekrerende var erkebiskop Amedeo Casabona av bispedømmet Chiavari, og titulærbiskop Francesco Canessa.

### Erkebiskop av Genova
Den 14. mai 1946 ble han utnevnt til erkebiskop av Genova, og ble innført i embedet den 29. mai.

### Kardinal
I 1953 ble han kreert til kardinal av pave Pius XII, med *[[Santa Maria della Vittoria]]* som tittelkirke.

Han var en av de sentrale skikkelser på konservativ side under Annet Vatikankonsil. Han samarbeidet særlig med to andre italienske kardinaler, Alfredo Ottaviani og Ernesto Ruffini, i en stort sett forgjeves kamp mot flere av de nye utspill.

Ved begge konklavene i «trepaveåret» 1978 ble han kjørt frem som de mest konservative kardinalenes førstevalg, og fikk &ndash; ifølge lekkasjer &ndash; en del stemmer. Men ved disse konklavene ble som kjent to andre valgt; i august kardinal Albino Luciani av Venezia, i oktober kardinal Karol Wojtyla av Kraków.

I boken *«Gethsemani»* (1980) gikk han skarpt ut mot «vår tids teologiske bevegelse», og kritiserte særlig katolske teologer som Henri de Lubac, Karl Rahner og Jacques Maritain.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899
* Kardinal Pietro Boetto (1871-1946) *1935
* Kardinal *Giuseppe Siri*

## Referanser


## Eksterne lenker
* Biografi på The Cardinals of the Holy Roman Church